Samarqand shahridagi 94-MTMda zamonaviy kutubxona ishga tushdi

Samarqand shahar maktabgacha ta’lim bo‘limi tasarrufidagi 94-maktabgacha ta’lim muassasasida zamonavaiy kutubxona o‘z faoliyatini boshladi. Bu haqda O‘zbekiston Respublikasi Maktabgacha ta’lum vazirligi matbuot xizmati xabar berdi.

Kutubxona ochilishining asosiy maqsadi yosh avlodni vatanga, o‘zbek xalqining urf-odatlari va an’analariga muhabbat ruhida tarbiyalash, odob-axloq, bolalarda kitobga muhabbatni tarbiyalashdan iboratdir.
Mazkur mutolaa xonasida 400 ga yaqin badiiy kitob, jumladan, rus, ingliz va o‘zbek xalq ertaklari hamda metodik qo‘llanmalar mavjud. Bu tajribani viloyatda ommalashtirish maqsadida zamonaviy kutubxonaga Samarqand shahar maktabgacha ta’lim muassasalari rahbarlari va metodistlari, tarbiyachilar taklif etildi. Ingliz tili to‘garagi bo‘yicha bolalar bilan o‘tkazilgan mashg‘ulotlar hech kimni befarq qoldirmadi.